পেসারের জোরালো বাউন্সার ব্যাটসম্যানের মাথায় এসে আছড়ে পড়ছে। এমন নজির ক্রিকেটের ইতিহাসে প্রচুর রয়েছে। কিন্তু ব্যাটসম্যানের খেলা জোরালো শট বোলারের মাথায় এসে লাগছে, এমন ঘটনা সচরাচর দেখা যায় না ক্রিকেট মাঠে। নিউ জিল্যান্ডের ঘরোয়া ক্রিকেটে এমন ছবিই দেখা গেল। 
ভারতীয় বংশোদ্ভূত ব্যাটসম্যান জিৎ রাভালের মারা শট পেসার অ্যান্ড্রু এলিসের মাথায় এসে লাগে। তার পরে তা বাউন্ডারির বাইরেই চলে যায়। 
নিউ জিল্যান্ডের ঘরোয়া একদিনের প্রতিযোগিতা ফোর্ড ট্রফিতে অকল্যান্ড বনাম ক্যান্টারবেরির ম্যাচ চলছিল। অকল্যান্ডের হয়ে ব্যাট করছিলেন জিৎ। 

এই বিষয়ে অন্যান্য খবর

১৯ বছর পরেও রমণ লাম্বার স্মৃতি কাঁদায় পাইলটকে!


এলিসের একটি ডেলিভারি তাঁর মাথার উপর দিয়ে মারতে গিয়েছিলেন ভারতীয় বংশোদ্ভূত এই ব্যাটসম্যান। জিতের মারা বল এলিসের মাথায় লেগে বাউন্ডারির বাইরে চলে যায়। ব্যাট থেকে ছিটকে আসা প্রচণ্ড গতির বল প্রাণ কেড়ে নিয়েছিল রমন লাম্বার। এক্ষেত্রে অবশ্য প্রাণঘাতী ঘটনা ঘটেনি মাঠে। 
বলটা এলিসের মাথায় লাগায় ভয় পেয়ে যান জিৎ। বোলারের দিকে ছুটে যান তিনি। এলিস অবশ্য বিশেষ আঘাত পাননি। এই ম্যাচে ১৫৩ বলে ১৪৯ রান করেন জিৎ। ১০টি বাউন্ডারি ও চারটি ছক্কায় সাজানো ছিল তাঁর ইনিংস। এলিসের বলেই ফিরে যান জিৎ। 
 

That is one tough nut. The stroke was recorded as 6, one bounce off Andrew Ellis's scone. Passed the concussion test & carried on....😬 #FordTrophy pic.twitter.com/2zsfLCI3qd
— #NZIII (@MargotButcher) February 20, 2018